Title: Inst. veil MC62 55121070_DK.pdf
I henhold til OIML R 49 betegnes MULTICAL® 62 som en ”komplet måler”. I praksis betyder det, at flowdel og regneværk IKKE må adskilles. Hvis flowdel og regneværk har været adskilt, og plomberne dermed er brudt, vil vandmåleren ikke længere være gyldig til afregningsformål. Desuden bortfalder fabriksgarantien. Det opsummerede vandforbrug, til afregningsformål, vises i displayenheden i m3 (kubikmeter). Der kan indsættes forskellige kommunikationsmoduler og spændingsforsyninger. Forsyningsleverandøren må udskifte kommunikationsmodul og batteri. Ved ønske om større afstand (op til 10 m) mellem flowmåler og displayenhed, kan der anvendes en PULSE TRANSMITTER (typenummer 66-99-618). Se vejledning 5512-587 for yderligere oplysninger. I de mindre målere 1,6 til 10 m3/h (dog ikke G¾Bx110 og G1Bx110) kan der isættes en si (filter) og/eller en kontraventil (tilbagestrømningssikring). Der bliver altid medleveret specialpakninger i plast (polyethylen), som skal anvendes. Si, kontraventil og specialpakninger må kun